da da da da da da nb da da da da da da da da da da da da da en en
Touqeer Ahmad har det som god rødvin– bedste T 50 kaster i Danmark i 2020 - Svanholm Cricketklub
Søndag d. 24. januar 2021 kl. 12:27 af Henrik Pfaff
Vores egen Lars Hansen har som redaktør sørget for, at DCFs årskrift anno 2020 er udkommet nok engang. Det har han i øvrigt gjort i seks år. Der er masser af guf for de statistikhungrende.
Foran fire landsholdsspillerne placerer vores egen 33. årige Toqeer Ahmad sig som årets bedste T 50 kaster med 13 gærder for 107 og et snit på 8,23. Godt skuldret af en mand, til hvis side DCF aldrig har set. Han har det som en god rødvin. Bliver bedre med årene, selvom han formentlig nødigt vil sammenlignes med rødvin.
På gærderanglisten over T 50 kampe er Mads Henriksen nr. 2 med et snit på 55, 50 og en score på 276, hvilket er den næsthøjeste score efter Hamid, der er nr. 5 med 282 point og et snit på 47.00
På T 20 listen er Hamid Shah bedste gærdespiller med over 200 point mere end nogen anden – 578 – og et helt utroligt snit 96,33. På fjerde- og femtepladsen brødrene Jonas og Mads Henriksen, der har lavet henholdsvis 272 og 225 point og snit 45,33 og 45,-
Saud Munir besætter tredjepladsen hos kasterne med 12 gærder og et snit på 11,25. Flest gærder af vore spillere har Hamid taget på 8. pladsen med 19 og et snit på 13,95.
Der er også statistikker over årets mest værdifulde spillere, hvordan man udregner den skal vi ikke kunne sig, men i hvert fald medregnes gærdespil, kastning og fielding. Mads Henriksen og Hamid Shah er at finde på de to øverste pladser hvad angår elitedivisionen, mens Hamid og Mads er nr. 1 og brødrene Henriksen nr. 4 og 5, når de gælder T 20.
Hos juniorerne er Moez Raza nr. et med et gennemsnit på 128 – de point, han har scoret i 5 halvlege med fire not out. Musa Mahmood nr. 2 med et snit på 77,35 og årets højeste samlede score 232. De to er også bedste kastere, men i omvendt rækkefølge.
Drengene har Adyan Hussain på en fjerdeplads hos gærdespillerne og Haris Raswan på andenpladsen hos kasterne, men Hashim Rausul er nr. to hos lilleputternes gærdespillere med 157 point og en score på 157. Saif Alam har scoret 130 på trediepladsen.
Vi skal se på fjerdepladsen hos lilleputterne for at finde vores enlige repræsentant blandt kasterne – det er Saib Ahmed
Mads Henriksen – årets mest værdifulde T 50 spiller
Hamid Shah mest værdifulde T 20 spiller
Touqeer Ahmad får et af de gærder, der gjorde ham til årets bedste T 50 kaster